РЕГЛАМЕНТ (ЕО) № 1212/2007 НА КОМИСИЯТА
от 17 октомври 2007 година
за изменение на няколко регламента по отношение на кодовете по Комбинираната номенклатура за някои цветарски продукти, плодове и зеленчуци и някои продукти от преработени плодове и зеленчуци
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 234/79 на Съвета от 5 февруари 1979 г. относно процедурата за промяна на номенклатурата на Общата митническа тарифа, използвана за селскостопански продукти (1), и по-специално член 2, параграф 1 от него,
като има предвид, че:
(1)
Регламент (ЕО) № 1549/2006 на Комисията от 17 октомври 2006 г. за изменение на приложение I към Регламент (ЕИО) № 2658/87 на Съвета относно тарифната и статистическа номенклатура и Общата митническа тарифа (2) предвижда изменения в Комбинираната номенклатура за някои плодове и зеленчуци и някои продукти от преработени плодове и зеленчуци.
(2)
Регламентите, изменящи приложение I към Регламент (ЕИО) № 2658/87 (3) в предходни години въведоха изменения и в Комбинираната номенклатура за някои плодове и зеленчуци и за някои продукти от преработени плодове и зеленчуци, но не всички от тези изменения са отразени в следните регламенти, които уреждат общата организация на пазара на цветарски продукти, плодове и зеленчуци и продукти на основата на преработени плодове и зеленчуци: Регламент (ЕИО) № 316/68 на Съвета от 12 март 1968 година относно определяне на стандарти за качество за свежи рязани цветя и свежа декоративна зеленина (4), Регламент (ЕО) № 3223/94 на Комисията от 21 декември 1994 г. относно подробни правила за прилагането на режима на внос на плодове и зеленчуци (5), Регламент (ЕО) № 2201/96 на Съвета от 28 октомври 1996 г. относно общата организация на пазарите на продукти от преработени плодове и зеленчуци (6) и Регламент (ЕО) № 1466/2003 на Комисията от 19 август 2003 година относно определяне на стандартите за търговия с артишок и за изменение на Регламент (ЕО) № 963/98 (7).
(3)
Следователно регламенти (ЕИО) № 316/68, (ЕО) № 3223/94, (ЕО) № 2201/96 и (ЕО) № 1466/2003 следва да бъдат съответно изменени.
(4)
Предвидените в настоящия регламент изменения следва да се прилагат от 1 януари 2007 г. - датата на влизане в сила на Регламент (ЕО) № 1549/2006.
(5)
Мерките, предвидени в настоящия регламент, са в съответствие със становищата на Управителния комитет по живи растения, Управителния комитет по пресни плодове и зеленчуци и Управителния комитет за продуктите от преработени плодове и зеленчуци,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕИО) № 316/68 се изменя, както следва:
1.
Член 1, параграф 1 се изменя, както следва:
а)
в текста на първо тире „№ 06.03 A“ се заменя с „КН 0603“;
б)
второто тире се заменя със следния текст:
„-
Свежа декоративна зеленина, клони и други части на растения, включени в подпозиция КН 0604 на Общата митническа тарифа.“;
2.
В приложение I, точка I „№ 06.03 A“ се заменя с „КН 0603“;
3.
В приложение II, точка I „№ 06.04 A II“ се заменя с „КН 0604“.
Член 2
В приложението към Регламент (ЕО) № 3223/94, част A „ex 0709 10 00“ се заменя с „ex 0709 90 80“.
Член 3
Член 1, параграф 2 от Регламент (ЕО) № 2201/96 се изменя, както следва:
1.
в буква а) раздел „ex 0812“, „ex 0812 90 99“ се заменя с „ex 0812 90 98“;
2.
в буква б) раздел „ex 2005“, „2005 90 10“ се заменя с „2005 99 10“.
Член 4
В член 1, първи параграф от Регламент (ЕО) № 1466/2003 „0709 10 00“ се заменя с „0709 90 80“.
Член 5
Настоящият регламент влиза в сила в деня на публикуването му в Официален вестник на Европейския съюз.
Той се прилага от 1 януари 2007 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 17 октомври 2007 година.